cyanic-selkie/wikianc huggingface dataset:
Պետական շահ
Կոնցեպտի պատմությունը
Այդ գաղափարները խիստ քննադատության առարկա են դարձել Առաջին համաշխարհային պատերազմի աղետից հետո, իսկ ոմանք էլ ձգտում էին փոխարինել ուժերի հավասարակշռության կոնցեպտը կոլեկտիվ անվտանգության գաղափարով, համաձայն որի Ազգերի Լիգայի բոլոր անդամները «կդիտարկեին մեկի վրա հարձակումը որպես հարձակում բոլոր վրա», այդպիսով ավելի շատ զսպելով բռնության կիրառությունը։ Ազգերի Լիգան չէր աշխատում մասամբ այն բանից, որ Միացյալ Նահանգները հրաժարվեցին դրան անդամակցել, մասամբ էլ այն պատճառով, որ պետությունները միշտ չէին իրենց «պետական շահերի» համապատասխան համարում զսպել մեկը մյուսին ուժի կիրառությունից։
Ծանոթագրություններ
Կատեգորիա:Պետական շահ
Բլեթչլի պարկ
Բլեթչլի պարկ (Bletchley Park, հայտնի է նաև Station X անվամբ), առանձնատուն, որը գտնվում է Անգլիայի կենտրոնում՝ Բաքինհեմշիր կոմսության Բլեթչլի տեղանքում (Միլթոն-Քինս քաղաք)։ Երկրորդ համաշխարհային պատերազմի տարիներին Բլեթչլի պարկում տեղակայված է եղել Մեծ Բրիտանիայի կոդավորման գլխավոր ստորաբաժանումը՝ Կոդերի և ծածկագրերի կառավարական դպրոցը (Government Code and Cypher School, GC&CS), որը հետագայում ստացել է Կառավարական կապի կենտրոն (Government Communications Headquarters, GCHQ) անվանումը։ Այստեղ ապակոդավորվել են Առանցքի ուժերի և նրանց դաշնակիցների ծածկագրերը և պլանավորվել «Ուլտրա» գործողությունը, որի նպատակը «Էնիգմա» համակարգի ծածկագրերի ապակոդավորումն էր ։
Ներկայումս Բլեթչլի պարկի տարածքում տեղակայված է Համակարգիչների ազգային թանգարանը ։
Վաղ պատմություն
Բլեթչլի պարկը գտնվում է Բլեթչլի երկաթուղային կայարանի հակադիր կողմում՝ Լոնդոնից 80 կիլոմետր դեպի հյուսիս-արևմուտք։ Առաջին անգամ այդ հողատարածքը հիշատակվել է Ահեղ դատաստանագրքում՝ որպես Իթոնի կալվածք։ Այդ տարածքում 1711 թվականին Բրաուն Ուիլիսը կառուցել է առանձնատուն, սակայն այն բանից հետո, երբ Թոմաս Հարիսոնը 1793 թվականին գնել է հողատարածքը, առանձնատունը ապամոնտաժվել է։ Կալվածքը անվանվել է Բլեթչլի պարկ՝ 1877 թվականին Սամուել Լիպսկոմբ Սեքհամի կողմից գնվելուց հետո ։ 235 հեկտար տարածություն ունեցող հողատարածքը 1883 թվականին գնվել է սըր Հերբերտ Սամուել Լեոնի կողմից (Sir Herbert Samuel Leon): Նա, լինելով բավականին հաջողակ քաղաքական գործիչ, ոչ միայն ընդարձակեց առանձնատունը՝ կառույցի արտաքին և ներքին տեսքում համադրելով ճարտարապետական ոճերը, այլև առանձնատունը դարձրեց Բրիտանիայի ամենահայտնի վայրերից մեկը։
1938 թվականին առանձնատունը և հողատարածքի մեծ մասը գնվել է մի շինարարի կողմից, ով պլանավորում էր այստեղ կառուցել բնակելի համալիր։ Սակայն նույն տարվա մայիսին ծովակալ սըր Հյու Սինքլերը, ով ղեկավարում էր Գաղտնի հետախուզության ծառայությունը (SIS կամ MI6), գնել է առանձնատունը 23 հեկտար հողատարածքը 6000 ֆունտ ստերլինգով։ Նա սեփական փողերը օգտագործեց այն բանից հետո, երբ կառավարությունը հայտարարեց, որ չունի համապատասխան դրամական միջոցներ՝ այն գնելու համար ։
Այս կալվածքի հիմնական առավելությունը եղել է Բլեթչլիի աշխարհագրական դիրքը։ Առանձնատունը գտնվել է Բլեթչլի երկաթուղային կայարանից ոչ շատ հեռու, որտեղ Օքսֆորդի և Քեմբրիջի երկաթգծերը հատվում են Արևմտյան ափի գլխավոր երկաթգծի հետ։ Վերջինս իրար է կապում Լոնդոնը, Բիրմինգհեմը, Մանչեսթերը, Լիվերպուլը, Գլազգոն և Էդինբուրգը։ Բացի այդ, մոտակայքով անցել է նաև Ուոլինգ սթրիթ ավտոմայրուղին, որը Լոնդոնը կապում էր Հյուսիս-արևմտյան Անգլիայի հետ (ներկայումս A5)։ Առանձնատնից 10 կիլոմետր հեռավորության վրա եղել է նաև հեռագրակայարան։
Նրանք, ովքեր աշխատում էին Բլեթչլիում, այն կոչել են «Բ.Պ.» ։ Պատերազմի ժամանակ կիրառվել են նաև «Կայարան X», «Ազդանշանների հետախուզման լոնդոնյան կենտրոն» և «Կառավարական հաղորդակցությունների կենտրոնակայան» անվանումները ։ Փոստային հասցեն, որը պետք է օգտագործեին անձնակազմի անդամները, եղել է «Սենյակ 47, Արտաքին գործերի նախարարություն» ։
Անձնակազմ
Հրամանատար Ալիսթեր Դենիսթոնը (Alastair Denniston) 1919-1942 թվականներին եղել է GC & CS-ի օպերացիոն ղեկավարը։ Նա ղեկավարել է համակարգը՝ սկսած այն ժամանակվանից, երբ համակարգը գործում էր Ադմիրալության 40 հասցեում և MI1b ռազմական հաստատությունում ։ GC & CS-ի առանցքային ծածկավերծանողներից էին Ջոն Թիլթմանը, Դիլվին «Դիլլի» Նոքսը, Ջոշը Կուպերը և Նայջել դե Գրին, ովքեր Բլեթչլիի պարկ էին տեղափոխվել Լոնդոնից։ Այդ մարդիկ ունեցել են տարբեր մասնագիտություններ։ Նրանց մի մասը լեզվաբաններ էին, կային նաև շախմատի չեմպիոններ, իսկ Նոքսը եղել է պապիրուսագիտության մասնագետ։ Բրիտանական ռազմական գերատեսչությունը հավաքել էր խաչբառների լուծման չեմպիոններին, քանի որ այս մարդիկ ունեին ոչ ստանդարտ մտածողություն ։
Երբ Բրիտանիան պատերազմ հայտարարեց Գերմանիային, Դենիսթոնը Արտաքին գործերի նախարարություն նամակ գրեց՝ «պրոֆեսորների նման մարդկանց» հավաքագրելու համար ։ Զորահավաք սկսվեց, հիմնականում արական սեռի, Օքսֆորդի և Քեմբրիջի համալսարանների ուսանողների և դասախոսների շրջանում։ Կանայք հիմնականում ներգրավվեցին վարչական և տեխնիկական աշխատանքներում ։ «The Daily Telegraph» օրաթերթի 1941 թվականի համարներից մեկում առաջարկվել է կազմակերպել խաչբառ-մրցույթ, որից հետո մրցութականների մի մասին աշխատանք առաջարկեցին Բլեթչլի պարկում ։
Սակայն Դենիսթոնը խոստովանել է, որ թշնամիների կողմից էլեկտրամեխանիկական ծածկագրային մեքենաների կիրառումը նշանակում էր, որ բրիտանական պաշտպանական և հետախուզական կառույցներին անհրաժեշտ են նաև պատրաստված մաթեմատիկոսներ։ Օքսֆորդի համալսարանից Փիթեր Շտերնը 1939 թվականի փետրվարին միացավ GC & CS-ի աշխատանքներին ։ Ալան Թյուրինգը և Գորդոն Ուելչմանը Քեմբրիջի համալսարան էին ընդունվել 1938 թվականին և Ջոն Ջեֆրիսի հետ միասին Բլեթչլի տեղափոխվեցին պատերազմ հայտարարելուց մեկ օր անց։ Ավելի ուշ, աշխատանքներին միացան նաև մաթեմատիկոսներ Դերեք Թաունթը, Ջեք Դոբրը, Բիլ Տուտը և Մաքս Նյումանը, պատմաբան Հարրի Հինսլին և շախմատի չեմպիոններ Հյու Ալեքսանդերն ու Ստյուարտ Միլներ Բարրին ։ Ջոան Քլարկը, ով հետագայում եղել է 8-րդ բաժնի ղեկավարի տեղակալ, եղել է այն եզակի կանանցից մեկը, ով Բլեթչլի պարկում աշխատել է որպես ծածկավերծանող ։
«Բոֆինս և Դեբս» էկլեկտիկ կոլեկտիվը, որի անդամակցել են բարձրաշխարհիկ երիտասարդ կանայք, գիտնականներ և դեբյուտանտներ, ստիպել է GC & CS-ին իրեն գրանցել որպես «Գոլֆի, պանրի և շախմատի միություն» ։ 1941 թվականի սեպտեմբերին իր այցի ժամանակ Ուինսթոն Չերչիլը, ինչպես հաղորդվում է, Դենինսթոնի հետ զրույցի ժամանակ նշել է․ «Ես ասել եմ, որ աշխատակիցներ գտնելու համար Դուք քարը քարի վրա չթողնեք։ Բայց ես անգամ չեմ կասկածել, որ Դուք ինձ կհասկանայիք բառացիորեն» ։
Բրիտանական հատուկ ծառայությունների Inter-Service դպրոցի աշխատանքների մեկնարկից առաջ, որը ստեղծվել է Ջոն Թիլթմանի կողմից։ Սկզբնական շրջանում այն տեղակայված է եղել Բաքինգհեմում, այնուհետ տեղափոխվել է Բեդֆորդշիր, որտեղ դպրոցը առավել հայտնի է եղել «Լրտեսների դպրոց» անվամբ ։ Աշխատակիցները աշխատել են շաբաթական վեց օր՝ երեք հերթափոխներով (ժամը 16։00-ից մինչև կեսգիշեր, կեսգիշերից առավոտյան 08։00, որը աշխատողների ամենաչսիրած ժամն էր և առավոտյան 8-ից մինչև 16։00)։ Ընդորում, յուրաքանչյուր աշխատակից ունեցել է կես ժամ ընդմիջում։ Երրորդ շաբաթվա վերջին աշխատակիցը մեկնել է առավոտյան ժամը 08։00-ին և վերադարձել գիշերը չորսին, այդ իսկ պատճառով, վերջին օրվա ընթացքում աշխատակիցը աշխատել է 16 ժամ։ Ոչ մշտական և կայուն աշխատաժամանակը ազդում էր նրանց առողջության և սոցիալական կյանքի վրա, ինչպես նաև հարակից տների ամենօրյա կյանքի վրա, որտեղ բնակվում էին աշխատակիցների մեծ մասը։ Աշխատանքը եղել է հոգնեցուցիչ և պահանջել է բարձր կոնցենտրացիա։ Աշխատողները տարվա ընթացքում չորս անգամ ստացել են շաբաթական արձակուրդ, սակայն որոշ կանայք չեն դիմացել այդ ծանր գրաֆիկին և պահանջել ավելի երկար արձակուրդ ։ Որոշ աշխատակիցներ, ինչպես օրինակ ծովային ծածկանիշների բաժանմունքի փոստային փորձագետները և գերմաներենի մասնագետները աշխատել են ոչ լրիվ աշխատանքային օր։
1945 թվականի հունվարին, ծածկագրման գործընթացի թեժ պահերին, մոտ 10000 մարդ աշխատել է Բլեթչլիում և նրա հարակից կառույցներում ։ Նրանց երեք չորրորդը եղել են կանայք ։ Նրանցից շատերը եղել են միջին դասի ներկայացուցիչներ և ունեցել են մաթեմատիկայի և ֆիզիկայի ոլորտներում գիտական աստիճան։ Կանանց թույլատրվել է աշխատել STEM ծրագրի շրջանակներում, քանի որ տղամարդիկ ուղարկվել էին ռազմաճակատ։ Նրանք իրականացրել են բարդ բացահայտումներ և ապածածկագրում, որոնք եղել են բացահայտիչ գործընթացների անբաժան մաս ։ Օրինակ, Էլեոնորա Իրլանդը աշխատել է Կոլոսսա տիպի համակարգիչների վրա ։
Դիլվին Քնոքսի բաժնում աշխատող կանանց երբեմն անվանել են «Դիլլիի աղջիկներ» ։ «Դիլլի աղջիկների» մեջ մտել են Ջիմ Փերին, Քլեր Հարդինգը, Ռեյչել Ռոնալդը և Էլիզաբեթ Գրեյնջերը։ Ջեյն Հյուզը մշակել է այն տեղեկատվությունը, որտեղ նշված էր «Բիսմարկի» խորտակման մասին։ Մավիս Լևերը, ով ամուսնացել էր մաթեմատիկոս և ապածածկագրող Քեյթ Բաթեյի հետ, խոշոր ներդրում է ունեցել իտալական ռազմածովային նավատորմի ուսումնասիրությունների գործընթացում։ Քեյթ Բաթեյը և Մարգարեթ Ռոքը ապածածկագրել են գերմանական Աբվերի կոդը ։ Նրանց աշխատանքը պաշտոնապես ճանաչվել է միայն 2009 թվականին ։
Բազմաթիվ կանայք ունեցել են օտար լեզուների աշխատանքային փորձ, հատկապես ֆրանսերենի և գերմաներենի։
Ռոզաննա Քոլչեսթերը եղել է թարգմանչուհի, ով 1942 թվականի ապրիլից մինչև 1945 թվականի հունվար ամիսը աշխատել է Բլեթչլիում՝ հիմնականում Իտալիայի օդային ուժերի բաժնում ։ Ինչպես Բլեթչլիի աշխատակիցների մեծ մասը, նա եղել է միջին դասի ներկայացուցիչ։ Նրա հայրը եղել է փոխմարշալ սըր Չարլզ Մեդհերսթը, ով եղել է Հռոմում բրիտանական դեսպանատան ատտաշե։ Մինչև Բլեթչլի ժամանելը, Քոլչեսթերը եղել է բարձրաշխարհիկ հասարակության անդամ։ Նա հանդիպել է Ադոլֆ Հիտլերի հետ, սիրախաղ ունեցել Բենիտո Մուսոլինիի հետ դեսպանատանը։ Այս մասին գրել է Սառա Ռեյնին։ Նա միացել է Պարկի գործունեությանը, որովհետև ցանկացել է պայքարել հանուն իր երկրի ազատության ։
Սիկելիա Մեյհյուն հավաքագրվել է 1944 թվականին՝ Օքսֆորդի Լեդի Մարգարեթ հոլ քոլեջն ավարտելուց հետո։ Նա աշխատել է 8-րդ բաժնում՝ թարգմանելով գերմանական նավատորմի ապակոդավորված ծանուցումները ։
Գերմանացի գիտնական Ռութ Բրիգսը աշխատել է ռազմածովային բաժանմունքում և համարվել լավագույն ծածկագրողներից մեկը ։ Նա ամուսնացել է Օլիվեր Չերչիլի հետ, ով աշխատում էր SOE-ում ։
Պավել Բրյուլով
Պավել Ալեքսանդրովիչ Բրյուլով, ռուս գեղանկարիչ, բնանկարիչ, ճարտարապետ, ակադեմիկոս և Սանկտ Պետերբուրգի գեղարվեստի ակադեմիայի միության անդամ, եղբայրական նկարչության շարժման անդամ, Ռուսաստանի ազգային թանգարանի նկարչական բաժնի պահապան։ Սանկտ Պետերբուրգի գեղարվեստի ակադեմիայի ճարտարապետության պրոֆեսոր Ալեքսանդր Պավլովիչ Բրյուլովի որդին, հանրահայտ նկարիչ Կառլ Բրյուլով-ի եղբորորդին ։
Բլեթչլի պարկ
Գաղտնիություն
Բոլոր աշխատակիցները ստորագրել են «Պետական գաղտնիքի մասին» օրենքը (1939 թվական), իսկ 1942 թվականի անվտանգության զգուշացման թերթիկի մեջ նշված է, որ կարևոր է Բլեթչլիում գաղտնիության և զգուշավորության ապահովումը․ «Մի խոսեք խոհանոցում։ Մի խոսեք տրանսպորտի մեջ։ Մի խոսեք ճանապարհորդության ժամանակ։ Մի խոսեք Ձեր սեփական քարի հետ։ Զգույշ եղեք նույնիսկ Ձեր բաժանմունքում…» ։
Պավել Բրյուլով
Կենսագրություն
Պավել Բրյուլովը Սանկտ Պետերբուրգի գեղարվեստի ակադեմիայի ճարտարապետության պրոֆեսոր Ալեքսանդր Բրյուլովի և բարոնուհի Ալեքսանդրի Ալեկսանդրովնի ֆոն Ռալի չորրորդ երեխան է ։
Ավարտել է Սանկտ Պետերբուրգի համալսարանի ֆիզմաթ ֆակուլտետը։ 1863 թվականին ստանում է ֆիզմաթ գիտության թեքնածուի կոչումը ։
Բլեթչլի պարկ
Գաղտնիություն
Այդուհանդերձ, եղել են ինֆորմացիայի արտահոսքեր։ Ջոն Քոլվիլը, ով եղել է Ուինսթոն Չերչիլի անձնական քարտուղարի օգնականը, 1941 թվականի հուլիսի 31-ին իր օրագրում գրել է, որ թերթի սեփականատեր լորդ Քամրոզը հայտնաբերել է «Ultra secret» գրիֆով փաստաթղթեր և որ ինֆորմացիայի արտահոսքը «թե քանակապես և թե իրապես մեծանում է»։ Անկասկած է, որ ամենամեծ խնդիրն այն է, որ Բլեթչլի պարկում աշխատել է Ջոն Քերնքրոսը, ով եղել է խորհրդային լրտես և Քեմբրիջյան հնգյակի անդամ։ Վերջինս գաղտնի նյութեր է ուղարկել Մոսկվա։
Պավել Բրյուլով
Կենսագրություն
Սկսած 1861 թվականից մինչև 1864 թվականը Բրյուլովը հաճախել է Սանկտ Պետերբուրգի գեղարվեստի ակադեմիայի ճարտարապետական բաժին, Կոնստանտին Տոնի, Անդրեյ Շտակենշնեյդերի, Ալեքսանդր Բրյուլովի, Դավիդ Գրիմմի և Ալեքսանդր Ռեզանովայի մոտ դասընթացների։
Բլեթչլի պարկ
Բլեթչլին Երկրորդ համաշխարհային պատերազմի ժամանակ
1918 թվականին հայտնաբերված «Էնիգմա» ծածկագրման մեքենան, որը նախատեսված էր բանկային գործողությունների անվտանգության ապահովման համար, արդյունքում օգտագործվել է վերմախտի կողմից՝ ռազմական կիրառման նպատակներով։ Առաջատար պետությունների հետախուզական մարմինները հաջողություն չեն արձանագրել՝ սարքավորման կոդերի ապածածկագրման գործընթացում։ Սակայն 1932 թվականին լեհ մասնագետներին հաջողվել է լուրջ հաջողություններ արձանագրել այս ուղղությամբ։ Այդուհանդերձ, ծածկագիրը փոխվում էր անընդհատ՝ էֆֆեկտիվորեն պաշտպանելով տեղեկատվությունը լեհական հատուկ ծառայություններից։ Այդ նպատակով, լեհ մասնագետներն իրենց փորձը կիսեցին բրիտանական և ֆրանսիական հատուկ ծառայությունների ծածկագիրների հետ։ Հիմնվելով այդ տվյալների վրա՝ բրիտանական հատուկ ծառայությունները սկսեցին «Ultra» նախագծի իրականացումը, որը հիմնական նպատակը, սկզբնական շրջանում, «Էնիգմայի» հաղորդագրությունների վերծանումն էր։
Պավել Բրյուլով
Կենսագրություն
Ակադեմիայում սովորելու տարիներին պարգևատրվել է երկու փոքր և երեք մեծ արծաթյա մեդալներով «Նկարչական հաջողություն»ների համար։ 1864 թվականին Բրյուլովը հեռանում է ակադեմիայից, 3-րդ աստիճանի ճարտարապետության տնօրենի հրամայով։
Բլեթչլի պարկ
Բլեթչլին Երկրորդ համաշխարհային պատերազմի ժամանակ
Ի շնորհիվ Ծածկագրերի բյուրոյի լեհ մասնագետների՝ Էնիգմայի հին տարբերակը վերծանվել է 1932 թվականին, որն իրականացվել է ծածկագրային ռումբ հատուկ մեխանիզմի օգնությամբ։ Ռումբը եղել է էլեկտրամեխանիկական սարքավորում, որի գործառույթը կայանում էր նրանում, որ հայտնաբերեր Էնիգմա մեքենայով փոխանցվող ծածկագրերը՝ գերմանական զորատեսակների տարբեր ստորաբաժանումներին  ։ Սարքավորման նորարարական տարբերակը մշակվել է Ալան Թյուրինգի կողմից` Գորդոն Ուելչմանի անմիջական մասնակցությամբ և ներդրմամբ։ Մեքենան նախագծվել է Հարոլդ Դոք Քինի կողմից, որը աշխատում էր Tabulating Machine բրիտանական ընկերությունում։ Յուրաքանչյուր ռումբ ունեցել է 2,1 մետր բարձրություն և 2 ֆուտ լայնություն։ Ռումբերն ունեցել են մի քանի տոննա քաշ ։ Ի նպաստ հակառակորդի հարձակումից պաշտպանության ՝ ռումբերի մեծ մասը տեղակայված են եղել Ադստոկում, Վավենդոնում և Գայհերսթում  ։
Պավել Բրյուլով
Կենսագրություն
Ակադեմիան ավարտելուց հետո, հեռանում է հայրենիքից. ապրում է Իտալիայում, Ֆրանսիայում, Անգլիայում։ Փարիզում սկսում է հաճախել Լեոն Բոննայի մոտ դասընթացների՝ ընտրված արվեստի ազգային բարձր դպրոցում։
Բլեթչլի պարկ
Բլեթչլին Երկրորդ համաշխարհային պատերազմի ժամանակ
Առաջինը գաղտնազերծվել են Լյուֆտվաֆեի հաղորդագրությունները։ Գերմանական ռազմածովային նավատորմը ունեցել է օգտագործման առավ խիստ կանոնակարգ և որպեսզի դրանք գաղտնազերծվեն, անհրաժեշտ է կոդերի գրքերի կիրառում։ Երբ 1942 թվականի փետրվարին գերմանական ռազմածովային նավատորմը կիրառման ընդունեց Էնիգմա սարքավորումը՝ ատլանտյան ստորջրյա սուզանավերի հետ կապի համար։ Առաջին 10 ամիսներին ստացված հաղորդագրությունների վերծանումը անհնարին էր ։ Մասնագետները տեղակայված էին բազմաթիվ տնակներում, որոնք գտնվում էին Բլեթչլի պարկի տարածքում։ Տնակները տարբերվում էին թվերով։ Էնիգմայի հաղորդագրությունների ապածածկագրմամբ զբաղվել են 3-րդ, 4-րդ, 6-րդ և 8-րդ տնակներում։ Վեցերորդ տնակի թիմը զբաղվել է օդային և ցամաքային զորքերի հաղորդագրություններով։ Նրանց օգնել է երրորդ տնակի թիմը, որը կազմել է ապածածկագրված հաղորդագրություններից զեկույցներ։ 8-րդ և 4-րդ տնակներում ապածածկագրել են գերմանական նավատորմի հաղորդագրությունները։ Տնակներում տեղեկատվությունը ստացվել է գաղտնալսման Y-stations բազմավեկտոր կայանների միջոցով, որոնք տեղակայված են եղել Բրիտանիայում և նրա սահմաններից դուրս։ Նրանք զբաղվել են տվյալների հավաքագրմամբ, որոնք փոխանցվել են ռադիոալիքների միջոցով։ Այնուհետև այդ ալիքները ուղարկվել են հատուկ ստորաբաժանումներ, ինչպես օրինակ Բլեթչլի պարկ, մշակման և վերլուծության համար։ Ծածկագրված հաղորդագրությունները ընդունվել են այդ կայանների կողմից, ձայնագրվել և նամակի տեսքով ուղարկվել ապածածկագրման համար։ Ավելի ուշ, այդ հաղորդագրություններն ուղարկվել են հեռագրերի միջոցով։
Պավել Բրյուլով
Կենսագրություն
1870 թվականին «Աշխատանքից հետո» նկարի համար նա ստանում է Սանկտ Պետերբուրգի գեղարվեստի ակադեմիայի կողմից խրախուսական մեծ մեդալի ։
Բլեթչլի պարկ
Բլեթչլին Երկրորդ համաշխարհային պատերազմի ժամանակ
Բլեթչլի պարկի ձեռքբերումների թվին կարելի է դասել «Colossus» տեսակի համակարգչի ստեղծումը, որը եղել է աշխարհի առաջին էլեկտրոնային հաշվիչ մեքենաներից մեկը։ Համակարգիչը նախագծվել և ստեղծվել է Թոմի Ֆլաուերսի և Դոլիս Հիլի փոստային բաժանմունքի նրա հետազոտական կայանի թիմի կողմից։ Նախատիպը, որը աշխատել է 1943 թվականի դեկտեմբերին, Բլեթչլի պարկ է բերվել հունվարին և առաջին անգամ գործարկվել 1944 թվականի փետրվարի 5-ին։ Ավելի ուշ, իրականացվել են Colossus-ի թարմացումներ մինչև Mark 2-ի մակարդակի։ Այս համակարգիչներից առաջինը Բլեթչլի պարկում աշխատել է հունիսի 1-ի առավոտյան, երբ Նորմանդիայում ափ էին իջեցվում զորքերը։ Պատերազմի ավարտին կիրառվել են 10 «Colossus»-ներ։
Պավել Բրյուլով
Կենսագրություն
1883 թվականին ստացել է Սանկտ Պետերբուրգի գեղարվեստի ակադեմիայի վերջնական անդամի կոչումը, 1904 թվականից սկսած եղել է Ակադեմիայի միության անդամ։ Սկսած 1897 թվականից մինչև 1912 թվականը եղել է Ռուսական ազգային թանգարանի պահապանը ։
Առաջին անգամ ամուսնացել է գրող Սոֆյա Կոնստանտինովնա Կավելինայի հետ, երկրորդ անգամ Մարգարիտա Գրիգորևնա Լիխոնինայի հետ։
Բլեթչլի պարկ
Պատերազմից հետո
Գերմանիայի կապիտուլյացիայից հետո նվազեց կրիպտովերլուծական հզորության անհրաժեշտությունը։ Այդուհանդերձ, Երկրորդ համաշխարհային պատերազմի ավարտից հետո սկսվեց Սառը պատերազմի ժամանակաշրջանը։ 1946 թվականին GCHQ-ը տեղափոխվեց Իսթքոթ, իսկ ավելի ուշ՝ 1950-ական թվականներին՝ Չելթնեմ։ Բլեթչլի պարկում մնաց կենտրոնական վերապատրաստման բազան, որն այնտեղ գործեց ընդհուպ մինչև 1987 թվականը։ Ուինսթոն Չերչիլի հրամանով, Երկրորդ համաշխարհային պատերազմի ժամանակաշրջանում Բլեթչլի պարկի բոլոր հաջողությունների վկայությունները պետք է ոչնչացվեին, որպեսզի չընկնեին խորհրդային հետախուզության ձեռք։ Տասնյակ տարիներ անց նոր միայն Բլեթչլի պարկի հետ կապված փաստաթղթերի վրայից հանվեց գաղտնիության գրիֆը։
Պավել Բրյուլով
Հղումներ
}}
Ծանոթագրություններ
Կատեգորիա:Ռուս նկարիչներ Կատեգորիա:Պերեդվիժնիկներ Կատեգորիա:20-րդ դարի ռուս նկարիչներ Կատեգորիա:Սանկտ Պետերբուրգի գեղարվեստի ակադեմիայի շրջանավարտներ Կատեգորիա:Բնանկարիչներ Կատեգորիա:Ռուս ճարտարապետներ
Բլեթչլի պարկ
Պատերազմից հետո
Պատերազմից հետո անձնակազմի թվաքանակը կրճատվել է։ Արդյունքում, վերականգնվեց սոցիալական կյանքը, բացվեցին դպրոցներ, եկեղեցիներ։ 1987 թվականին, 50 տարվա սերտ համագործակցությունից հետո, Բլեթչլի պարկը խզեց իր հարաբերությունները Բրիտանիայի հետախուզական ծառայությունների հետ։
1991 թվականին Բլեթչլի պարկը լքել են նախկինում այստեղ գործող բոլոր կազմակերպությունները։ Առանձնատունը և նրան հարակից տարածքները նախատեսվում էր ապամոնտաժել և մաքրել տարածքը նոր կառույցների համար։ Հնագիտական և պատմական միությունը հավաքեց կոմիտե, որը բաղկացած էր Բլեթչլի պարկում աշխատած վետերաններից՝ վերջին հրաժեշտի համար։ Այն տեղի է ունեցել 1991 թվականի հոկտեմբերի 21-ին։ Կազմակերպիչներն այնքան ոգևորված էին վետերանների պատմություններով, որը հանգան այն եզարակցության, որ պետք է պահպանել Բլեթչլի պարկ և նրան հարակից կառույցները ։ 1992 թվականի փետրվարի 10-ին ամբողջ տարածքը հայտարարվել է պատմական հուշարձան, իսկ երեք օր անց՝ փետրվարի 13-ին ձևավորվել է Բլեթչլի պարկի տրեստը ապածած՝ կագրողների և վերծանող տեխնիկայի թանգարանի պահպանման համար։ Տրեստին անդամակցել են բազմաթիվ կամավորներ, իսկ 1994 թվականին Բլեթչլի պարկը ծառայում էր որպես թանգարան՝ յուրաքանչյուր հանգստյան օր ։ 2004 թվականին թանգարանը գործել է ամեն օր։ Սակայն պատերազմից ի վեր չվերանորոգված շենքերը փլուզման եզրին էին։ Այդ ժամանակվանից միայն խոշոր տարեկան նվիրատվություններն են, որ փրկում են Բլեթչլի պարկը փակվելուց ։ Ներկայումս տրեստի ղեկավարն է Յան Սթենդենը։ Տրեստի միջոցներով ստեղծվել են «Colossus»-ի և «Bombe»-ի կրկնօրինակներ ։
Կառույցներ
Բլեթչլի պարկի տարածքում աշխատանքն իրականացվել է փայտ տնակներում, որոնք միմյանցից տարբերվում էին թվերով։ Տնակները կառուցվել են պատերազմի տարիներին՝ մասնագետների և սարքավորումների տեղակայման համար։ Բացի այդ, տնակների վրա գործունեության ուղղությունների կամ բաժանմունքների վահանակների փոխարեն (օրինակ նավատորմի, բանակի և օդային ուժերի հաղորդագրությունների վերծանման բաժանմունք) օգտագործվել են տնակների համարները։ Բաժանմունքների ընդլայնման հետ զուգընթաց տնակներից աշխատողները տեղափոխվել են ավելի մեծ աղյուսե տներ։ Ստորև ներկայացված են Բլեթչլի պարկի շրջակայքում գտնվող կառույցները
Արտաքին հղումներ
Կատեգորիա:Մեծ Բրիտանիայի թանգարաններ Կատեգորիա:Մեծ Բրիտանիայի ռազմական պատմություն Կատեգորիա:1993 հիմնադրված թանգարաններ Կատեգորիա:1992 հիմնադրված թանգարաններ
Բարաչիխա
Բարաչիխա (Барачиха), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Վերին Յորգա գետի ձախ ափում՝ 41 կմ հեռավորության վրա։ Գետի երկարությունը 12 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Մինչև 50 կմ երկարությամբ գետեր Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Դինորա Բոլանդի
Դինորա Բոլանդի Խիմենես (Dinora Bolandi Jimene, ), կոստառիկացի նկարչուհի։ Սովորել է ԱՄՆ-ում, դասավանդել Կոստա Ռիկայի համալսարանում և նկարել հարյուրավոր կտավներ։ 1990 թվականին նա ստացել է արվեստի բնագավառի առաջատար ազգային մրցանակ։
Կենսագրություն
Բոլանդին ծնվել է 1923 թվականին, Սան Խոսեում ։ Նրա հայրը՝ Վալտեր Բոլանդին, հայտնի լուսանկարիչ և կինեմատոգրաֆիստ էր, իսկ մայրը՝ Մարինա Խիմենեսը, դաշնակահար էր։ Դինորան նկարչության դասեր էր ստանում Ֆաուստո Պաչեկոյից ։ Դինորա Բոլանդիի մայրը դարձավ նրա բնորդուհին այն բանից հետո, երբ նա վերադարձավ տասնհինգ տարվա Կոլորադոյի և Նյու Յորքի ուսումնառությունից , որտեղ նրա ուսուցիչներն էին Իվան Օլինսկին և Ռոբերտ Բրակմանը ։
1960-ականներին՝ նախքան Կոստա Ռիկայի համալսարանի, այնուհետև Կոլումբիայի ազգային համալսարանի պրոֆեսոր դառնալը աշխատել է որպես լուսանկարիչ։ Բոլանդին չէր հետաքրքրում ցուցահանդեսներին մասնակցելը, նա հրապարակայնորեն ցուցադրել է իր աշխատանքներից միայն չորսը։ Նրան շնորհվել է Մագոնի ազգային մրցանակ մշակույթի բնագավառում, չնայած նա իրեն արժանի չէր համարում։ Բոլանդին թոշակի անցավ 1983 թվականին ։
Նա Կոստա Ռիկայի առաջին կին նկարիչների շարքում էր, որտեղ ընդգրկված էին նաև Մարգարիտա Բերտոն, Լոլա Ֆերնանդեսը և Սոնյա Ռոմերոն։ Համարվում է, որ այս չորս արվեստագետները, ովքեր Կոստա Ռիկայի համալսարանում վիզուալ արվեստ են դասավանդում, ստեղծեցին Կոստա Ռիկայի կին նկարիչների երկրորդ սերունդը ։
Վերջին տարիներին Դինորան գործնականում առանձնացված կյանք էր վարում բնակվում էր Էսկասուում (Սան Խոսեի արևմտյան արվարձան), շատ քիչ նկարներ էր վաճառում, երբեմն նկարում էր պատահական անծանոթ մարդկանց դիմանկարներ ։
Մահ և ժառանգություն
Բոլանդին մահացավ 2004 թվականին, երկու հարյուրից ավելի նկարներ կտակելով Ցենտրալ բանկ թանգարանին ։ 2014 թվականին հայտնի դարձավ, որ Մելիկո Սալազարի թատրոնի նոր համատեղ պատկերասրահն ու սպասասրահը կկոչվի Բոլանդի անունով ։
Ծանոթագրություններ
Կատեգորիա:20-րդ դարի նկարչուհիներ Կատեգորիա:21-րդ դարի կին արվեստագետներ Կատեգորիա:Կոստառիկացի կին արվեստագետներ
Բարտոլոմե դե Լաս Կասաս
Բարտոլոմե դե Լաս Կասաս (Bartolomé de las Casas, ), իսպանացի դոմինիկյան հոգևորական, Չիապասի առաջին մշտական եպիսկոպոսը, Նոր աշխարհի պատմագիր ։ Հայտնի է իսպանացի գաղութարարների` ամերիկյան բնիկների նկատմամբ կատարած դաժանությունների դեմ պայքարով։
Կենսագրություն
Լաս Կասասը, ինչպես պարզվել է 1970-ական թվականներին, ծնվել է 1484 թվականին Սևիլիայում, չնայած ավանդաբար նշվել է 1474 թվականին։ Նրա հայրը` Պեդրո դե Լաս Կասասը, եղել է առևտրական, սերել է Ֆրանսիայից գաղթած և Սևիլիա քաղաքը հիմնած ընտանիքներից մեկից։ Ազգանունը գրվել է նաև Կասաուս (Casaus) ձևով ։ Մի կենսագրի տվյալներով Լաս Կասասը սերել է դավանափոխ եղած հրեական ընտանիքից, որ քրիստոնեություն է ընդունել, չնայած այլ հետազոտողներ կարծում են, որ Լաս Կասասները եղել են հին քրիստոնյաներ, որոնք արտագաղթել են Ֆրանսիայից ։
Իր հոր` Պեդրոյի հոտ 1502 թվականին տեղափոխվել է Էսպանյոլա կղզի։ Ութ տարի անց դարձել է հոգևորական և 1512 թվականին միսիոներ աշխատել արավակի ցեղի մոտ Կուբայում։ 1511 թվականի նոյեմբերի 30-ին նա լսել է դոմինիկյան հոգևորականի քարոզ, ով կոնկիստադորներին մեղադրում էր բնիկների հետ անմարդկային վարմունքի համար ։ Այդ օրը բեկումնային է դարձել Լաս Կասասի կյանքում. նա սկսում է իր պայքարը հնդկացիների իրավունքի համար։ 1520-1521 թվականների փորձում է Վենեսուելայում ստեղծել ավելի արդար գաղութարարների միություն, ովքեր կկարողանային կազմակերպել բնիկների պայքարը իրենց իրավունքների համար։ 1522 թվականին նա դարձել է դոմինիկյան օրդենի անդամ։
Մահացել է 1566 թվականին Մադրիդում։ 2000 թվականին կաթոլիկ եկեղեցին սկսել է նրան երանելիների շարքում կարգելու գործընթաց։
Լաս Կասասը կիսել է Ֆրանսիսկո դե Վիտորիայի հումանիստական հայացքները, աչքի ընկել Ամերիկայի բնիկների իրավունքի համար պայքարով, որոնց մշակույթը` հատկապես Կարիբյան երկրների, նա շատ մանրամասն է ներկայացրել։ «Կասիկների» (առաջնորդներ կամ իշխաններ), «բոխիկների» (շամաններ կամ հոգևոր դասի ծառայողներ) և «նաբորիայի» (հասարակ մարդիկ) մասին իր գրառումներում հստակ երևում է ֆեոդալական հասարակության կառուցվածքը։
Իր վերջին գրքերից մեկում (De thesauris in Peru), որը գրել է մահից առաջ, նա կրքոտ պաշտպանում է Պերուի բնիկների իրավունքները կոնկիդտադորներից նրանց ստրկացնելու հարցում։ Գիրքը նաև կասկածի տակ է դնում Իսպանիայի սեփականության իրավունքը փրկագնի դիմաց վճարված գանձերի նկատմամբ, որոնք վճարվել էին ինկերի առաջնորդ Աթաուալպային ազատելու համար, ինչպես նաև այն գանձերի, որոնք բնիկների թաղումների տեղում էին հայտնաբերվել։
Ներկայանալով Իսպանիայի արքա Ֆիլիպ II-ին` Լաս Կասասը բացատրել է, որ սկզբնական շրջանում սատարում էր բարբարոսական գործողությունները, սակայն շուտով համոզվել է, որ այդ դաժան վարմունքը կհանգեցնի Իսպանիայի անկմանը` որպես Աստծո պատիժ կատարված ոճրագործությունների համար։ Լաս Կասասի կարծիքով իսպանացիների պարտականությունն է ոչ թե սպանել հնդկացիներին, այլ նրանց քրիստոնյա դարձնել. այդ դեպքում նրանք կդառնան Իսպանիայի հպատակներ։ Որպեսզի նրանց ազատի ստրկությունից, Լաս Կասասն առաջարկել է Աֆրիկայից սևամորթներ բերել Ամերիկա, չնայած հետագայում փոխել է իր կարծիքը, երբ տեսել է ստրկության ազդեցությունը սևամորթների վրա։ Շատ իրադրություններում հենց նրա ջանքերով են գաղութներում ընդունվել նոր օրենքներ` ի պաշտպանություն հնդկացիների։
Լաս Կասասը գրել է «Ինդիայի պատմություն» (Historia de las Indias) աշխատությունը և եղել է Քրիստափոր Կոլումբոսի հրատարակած նավային ամսագրի խմբագիրը։ Նա կարևոր դեր է խաղացել Իսպանիա կատարած ուղևորությունների ընթացքում, ժամանակավոր կառավարել է էնկոմիեդան (encomienda), որը իսպանական Ամերիկայում հաստատել էր ստրկական աշխատանք։ Լաս Կասասը Իսպանիա է վերադարձել և 1550 թվականին Վալյադոլիդում մեծ բանավեճի բռնվել գաղութարարների կողմնակիցների, մասնավորապես Խուան Գինես դե Սեպուլվեդայի հետ (Juan Ginés de Sepúlveda):
Լաս Կասասի աշխատությունները զուր չեն անցել։ Նրանք թարգմանվել ու վերահրատարակվել են ամբողջ Եվրոպայում։ Նրա հրատարակած հաշվետվությունները դարձել են իսպանական գաղութարարների գործած դաժանությունների մասին սև լեգենդների առանցքը։ Դրանք էական ազդեցություն են թողել Միշել դը Մոնտենի` Նոր աշխարհի մասին ունեցած աշխարհայացքի վրա և նպաստել եվրոպական գրականության մեջ հնդկացու` որպես վեհանձն վայրենու կերպարի ստեղծմանը։
Արտաքին հղումներ
Կատեգորիա:Սալամանկայի համալսարանի շրջանավարտներ Կատեգորիա:Իսպանացի պատմաբաններ Կատեգորիա:Իսպանացի հոգևորականներ
NGC 1907
NGC 1907, լուսային բաժանում Կառավար համաստեղությունում։ Այս օբյեկտը մտնում է Նոր ընդհանուր կատալոգի կազմի մեջ։ Այն առաջին անգամ դիտարկել է Ֆրեդերիկ Գերշելը 1787 թվականի հունվարի 17-ին։
Տես նաև
Կատեգորիա:Տիեզերք Կատեգորիա:Նոր ընդհանուր կատալոգի օբյեկտներ
Լա Ֆերտե սյուր Շիեռ
Լա Ֆերտե սյուր Շիեռ (La Ferté-sur-Chiers), համայնք Ֆրանսիայի Շամպայն-Արդեն մարզի Արդեններ գավառում ։
Բնակչությունը 2008 թվականի դրությամբ կազմում է 187 մարդ, բնակչության խտությունը` 29.17 մարդ/կմ²։ Բնակավայրը զբաղեցնում է 6.41 կմ² տարածք։
Աշխարհագրություն
Գտնվում է Փարիզ քաղաքից 230 կմ արևելք, Շալոն ան Շամպայն քաղաքից 95 կմ հյուսիս-արևելք, Շառլվիլ Մեզիեր քաղաքից 45 կմ հարավ-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 109 աշխատունակ (15-64 տարեկան) բնակիչ, որոնցից ակտիվ էին 77-ը, իսկ ոչ ակտիվները` 32։ Ակտիվության ցուցանիշը կազմում է 70,6 %։ 77 աշխատունակ մարդկանցից աշխատել է 67 անձ (42 տղամարդ և 25 կին)։ Գործազուրկ են եղել 10 անձ (5 տղամարդ և 5 կին)։ 32 անաշխատունակներից 7-ը եղել են աշակերտներ կամ ուսանողներ, 10-ը` թոշակառուներ, իսկ 15-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
The Script
The Script, իռլանդական փոփ ռոք խումբ, որ ձևավորվել է 2001 թվականին ։ Խմբի անդամներն են վոկալիստ, դաշնակահար Դենի Օ'Դոնոհյուն, վոկալիստ, կիթառահար Մարկ Շիհանը և հարվածային գործիքների վրա նվագող Գլեն Փաուերը։ Խումբն իր առաջին ձայնասկավառակը թողարկել է 2008 թվականի օգոստոսին։ Ձայնասկավառակի սինգլներն էին "The Man Who Can't Be Moved" և "Breakeven (Falling to Pieces)" երգերը։ Ձայնասկավառակը առաջինն էր Իռլանդիայում և Մեծ Բրիտանիայում ։ Նրանց երկրորդ ձայնասկավառակը՝ Science & Faith-ը, թողարկվեց 2010 թվականի սեպտեմբերին և ներառում էր այնպիսի երգեր, ինչպիսիք էին "For the First Time" և "Nothing" երգերը։ Ձայնասկավառակը առաջին տեղը գրավեց Իռլանդիայում և Մեծ Բրիտանիայում, իսկ ԱՄՆ-ի Billboard 200 չարթում այն երրորդն էր ։ Խմբի երրորդ ձայնասկավառակը՝ #3-ը, առաջին հորիզոնականը գրավեց Իռլանդիայում և Մեծ Բրիտանիայում։ Ձայնասկավառակի գլխավոր սինգլը "Hall of Fame"-ն է, որի ստեղծման ժամանակ խումբը համագործակցվել է երգիչ will.i.am-ի հետ։ 2014 թվականին թողարկվեց խմբի թվով չորրորդ՝ No Sound Without Silence ձայնասկավառակը։ Վերջինս գրավեց առաջին հորիզոնականը և ներկայացվեց "Superheroes" երգը։
The Script-ի երաժշտությունը շատ է օգտագործվում հեռուստատեսային ծրագրերում, ինչպես օրինակ՝ «90210», «Պատրաստված է Չելսիում», «Վամպիրի օրագրերը» և այլն։ Խմբի վոկալիստ Դենի Օ'Դոնոհյուն բրիտանական The Voice նախագծի 1-ին և 2-րդ եթերաշրջանների մարզիչ է եղել ։
Վաղ տարիներ
Դենի Օ'Դոնոհյուն և Մարկ Շիհանը լավագույն ընկերներ էին դեռ 12 տարեկան հասակից, երբ բնակվում էին Դուբլինում ։ Նրանք Mytown խմբի անդամներ էին։ Խումբը ստեղծվել էր 1996 թվականին։ Որպես երգահաններ և գործընկերներ նրանք հրավիրվել էին Կանադա, որպեսզի համագործակցեին մի շարք այլ երգիչների հետ, այդ թվում՝ Դալաս Օսթինի, Մոնթել Ջորդանի և Թեդի Ռիլեյի ։ Նրանք ԱՄՆ-ում անցկացրին մի քանի տարի և ռեկորդային թվով գումար վաստակեցին։
Ապա րանք տեղափոխվեցին Լոս Անջելես և սկսեցին աշխատել որպես պրոդյուսերներ՝ երգեր գրելով այնպիսի երգիչների համար, ինչպիսիք էին Բրիթնի Սփիրսը, Boyz II Men-ը և TLC-ն, բայց որոշ ժամանակ անց տեղափոխվեցին Դուբլին և Գլեն Փաուերի հետ միասին ստեղծեցին The Script երաժշտախումբը։ Փաուերը սովորել էր նվագել հարվածային գործիքների վրա, երբ դեռ ութ տարեկան էր և միացավ Դենիին ու Շիհանին՝ ստեղծելով նոր խումբն ու սկսելով ստեղծագործել։ Նորաստեղծ խմբի վրա մեծ ազդեցություն են թողել այնպիսի խմբեր, ինչպիսիք են Snow Patrol-ը, U2-ն, Coldplay-ը և այլք ։
2008–10. The Script
The Script-ի առաջին ձայնասկավառակը թողարկվեց 2008 թվականի օգոստոսի 8-ին ։ Ձայնասկավառակը առաջին հորիզոնականն էր զբաղեցնում բրիտանական չարթերում ։
The Script-ը առաջին անգամ կատարեց "We Cry" երգը BalconyTV-ում Դուբլինում 2007 թվականի սեպտեմբերի 13-ին ։ 2008 թվականի հունիսի 20-ին խումբը արժանացավ DanishTV Music Video Awards-ի «լավագույն երաժշտախումբ» մրցանակին։ Մրցանակաբաշխության ժամանակ խումբն ասաց, որ դա նրանց առաջին մրցանակն էր ։ The Script-ը թողարկեց իրենց առաջին սինգլը՝ "We Cry"-ը, 2008 թվականի ապրիլի 25-ին։ "We Cry"-ը ստացավ "Օրվա սինգլ" մրցանակը RTÉ 2FM-ում, Today FM-ում և BBC Radio 1-ում ։ Մեծ Բրիտանիայի չարթերում երգը գրավեց 15-րդ հորիզոնականը ։ Սինգլը 9-րդ տեղը գրավեց իռլանդական չարթերում ։ The Script-ը "We Cry" երգը կատարեց 90210 հեռուստանախագծի համար։
Նրանց երկրորդ սինգլը՝ "The Man Who Can't Be Moved"-ը թողարկվեց 2008 թվականի սեպտեմբերի 15-ին ։ Սինգլն Իռլանդիայում, Դանիայում և Մեծ Բրիտանիայում գրավեց երկրորդ հորիզոնականը ։ Խումբն իր առաջին ձայնասկավառակը՝ The Script անվամբ, թողարկեց 2008 թվականի օգոստոսի 11-ին։ Հաջորդելով "The Man Who Can't Be Moved"-ի հաջողությանը՝ ձայնասկավառակը Մեծ Բրիտանիայում առաջինը դարձավ վաճառքի քանակով՝ 20,240 նմուշ 11 շաբաթում։ Լավագույն տասնյակում ձայնասկավառակը 3 շաբաթ անցկացրեց և 18-րդ հորիզոնականը գրավեց Մեծ Բրիտանիայի 2008 թվականի լավագույն վաճառվող ձայնասկավառակների շարքում։ Ձայնասկավառակը առաջինն էր նաև Իռլանդիայում 5 շաբաթ շարունակ ։ Sony BMG-ի իռլանդական գրասենյակը ներկայացրեց խմբի առաջին մուլտիպլատինե ձայնասկավառակը՝ գրեթե 600,000 վաճառքով ։
Նոյեմբերի 9-ին the Script-ը արժանացավ World Music Awards-ի որպես 'Լավագույն վաճառվող իռլանդական կատարում'։ Խումբը որոշեց նոր երգ գրել Լեոնա Լյուիսի երկրորդ ձայնասկավառակի համար ։ 2008 թվականի դեկտեմբերին խումբը աջակցեց Take That-ին իրենց 2009 թվականի հունիսի 13-ի Պարկում տեղի ունեցած համերգի ժամանակ։ Խումբը նվագեց Cheerio's Childline-ի համերգի ժամանակ։ Համերգին մասնակցում էին նաև այնպիսի մեծ աստղեր, ինչպիսիք են Էնրիկե Իգլեսիասը և Անասթեյշան։
2009 թվականի ապրիլի 7-ին խումբը նվագեց U2-ի Պարկում տեղի ունեցող երրորդ համերգին Ապրիլի 29-ին խումբը հայտարարեց իրենց հաջորդ սինգլի մասին, որը կրում էր "Before the Worst" անունը։ Վերջինս թողարկվեց 2009 թվականի հունիսի 15-ին ։ 2009 թվականի հուլիսի 17-ին, 18-ին և 21-ին երաժշտական համար ունեցավ Փոլ Մաքքարթնի Նյու Յորքի «Սիթի ֆիլդում» կայացած առաջին համերգին ։
2009 թվականի դեկտեմբերի 2-ին "The Man Who Can't Be Moved" երգի ռեմիքս տարբերակը օգտագործվեց Victoria's Secret Fashion Show-ի ժամանակ ։
2010 թվականի ապրիլի 16-ին նրանց առաջին ամերիկյան սինգլը՝ "Breakeven"-ը, պլատինե կարգավիճակ ստացավ RIAA-ի կողմից՝ վաճառվելով մոտ մեկ միլիոն տարբերակ ԱՄՆ-ում։ 2010 թվականի գարնանը երգը 12-րդ հորիզոնականը գրավեց Billboard Hot 100 չարթում։ Երգը շրջագայություն սկսեց ԱՄՆ-ում 2010 թվականի հոկտեմբերի 11-ից մինչև 2010 թվականի նոյեմբերի 7-ը, Սան Դիեգոյից մինչև Բոսթոն ։
2012–13. #3
Խումբը Թվիթերի միջոցով հունիսի 2-ին հայտարարեց իրենց երրորդ ձայնասկավառակի մասին, որը պիտի կրեր #3 անունը։ Այն թողարկվեց Մեծ Բրիտանիայում 2012 թվականի սեպտեմբերի 10-ին և ԱՄՆ-ում հոկտեմբերի 9-ին ։ The Script-ի անդամները հայտարարեցին նաև որ գլխավոր սինգլը լինելու է "Hall of Fame" երգը. վերջինիս պրեմիերան կայացավ 2012 թվականի հուլիսի 23-ին։ Այն ձայնագրվել էր Լոս Անջելեսի Studio 3-ում և թողարկվել iTunes-ով 2012 թվականի օգոստոսի 21-ին։ Երգը խումբը կատարում է will.i.am-ի հետ։ Երգը դարձավ նրանց ամենահաջողակ համագործակցությունը։ Ավստրալիայում այն 5x պլատինե ճանաչվեց, Իտալիայում՝պլատինե, Նոր Զելանդիայում՝ 2x պլատինե, Նորվեգիայում՝ 6x պլատինե, Շվեդիայում՝ 2x պլատինե և ԱՄՆ-ում 2x պլատինե։ Երգը առաջին հորիզոնականում էր Մեծ Բրիտանիայում, Իռլանդիայում, Շոտլանդիայում, Եվրոպայում և Ավստրիայում։ Գրեթե 30 երկրների չարթերում պտտվում էր այս երգը։
Հաջորդ սինգլները՝ "Six Degrees of Separation"-ը և "If You Could See Me Now"-ն նվիրվում են Դենիի հորը և Շիհանի ծնողներին ։ 2012 թվականի սեպտեմբերի 16-ին the Script-ը Մեծ Բրիտանիայում առաջինն էր երկու շաբաթ շարունակ ։
The Script-ը երգ ձայնագրեց Mrs. Brown's Boys D'Movie ֆիլմի համար։ Երգը կրում է Hail, Rain or Sunshine անունը ։
2014. No Sound Without Silence
2014 թվականի հուլիսի 18-ին խումբը հայտարարեց իրենց նոր ձայնասկավառակի անունը։ Թվով չորրորդ ստուդիական ալբոմը կրում է No Sound Without Silence անվանումը։ Նրան նաև հայտարարեցին գլխավոր սինգլի անունը՝ "Superheroes"։ Վերջինս թողարկվեց 2014 թվականի հուլիսի 31-ին։ Ձայնասկավառակը թողարկվեց 2014 թվականի սեպտեմբերի 15-ին ։
Մրցանակներ և անվանակարգեր
2009 թվականին The Script-ը արժանացավ EBBA մրցանակին։
Արտաքին հղումներ
Կատեգորիա:Իռլանդական երաժշտական խմբեր
Սևերնայա (այլ կիրառումներ)
Սևերնայա, կարող է վերաբերել՝
Ռանդիչ հաստոց
Ռանդիչ հաստոց, ռանդիչ կտրիչներով հորիզոնական, ուղղաձիգ ու թեք հարթությունների և ուղղագիծ ծնիչներով ձևավոր մակերևույթների մշակման մետաղահատ հաստոց։ Ռանդիչ հաստոցներն ունեն աշխատանքային (ուղիղ) և պարապ (ետադարձ) ընթացք։ Աշխատանքային ընթացքի ժամանակ տեղի է ունենում կտրումը, իսկ պարապ ընթացքի ժամանակ կտրիչն ու նախապատրաստուկը վերադառնում են նախնական դիրքին։ Արտադրողականության բարձրացման համար պարապ ընթացքը կատարվում է ավելի մեծ արագությամբ։ Ռանդիչ հաստոցի գլխավոր շարժումը ուղղագիծ համընթաց-ետադարձ է, իսկ մատուցման շարժումը (կատարվում է յուրաքանչյուր պարապ ընթացքի վերջում)՝ համընթաց-պարբերական։ Ռանդիչ հաստոցները լինում են լայնական և երկայնական-ռանդիչ։ Լայնական Ռանդիչ հաստոցները կիրառվում են մանր ու միջին չափի դետալների մշակման համար։
Կատեգորիա:Հաստոցներ Կատեգորիա:Կահույքի արդյունաբերություն
Լեռների լեգենդը
Լեռների լեգենդը (山中傳奇)՝ ռեժիսոր Հու Քինգի 1979 թվականին նկարահանած ֆիլմ։ Ֆիլմն արժանացել է հինգ մրցանակների 16-րդ Golden Horse Թայբեյի կինոփառատոնում։ Ֆիլմի նկարահանումները տեղի են ունեցել Հարավային Կորեայում։
Սյուժե
Հե Ցինյունու գիտնականին հանձնարարված է արտագրել հնագույն բուդդայական սուտրաներ, այդ պատճառով նա ուղևորվում է դեպի հին բերդ, որպեսզի այնտեղ աշխատի լռության և հանգստության մեջ։ Այնուամենայնիվ, խաղաղությունն ավարտվում է, երբ հայտնվում է խորհրդավոր պարոն Ցույը և նրա տարօրինակ Չժան ընկերը։ Բացի նրանցից ի հայտ եկան այպիսի հերոսներ ինպիսիք են ծեր լվացարարուհին և Մեղեդին, որն ուներ չինական թմբուկի վրա նվագելու մեծ փորձ։ Ավելին, Մեղեդիի հանդիպումից հետո Ցինյունը սկսում է շանտաժի ենթարկել նրան ամուսնանալու համար։
Մրցանակներ
16֊րդ Թայբեյի կինոփառատոն Golden Horse (1979)՝ հինգ մրցանակներ հետևյալ անվանակարգերում ՝
Ծանոթագրություններ
Կատեգորիա:Ֆիլմեր մանդարին լեզվով Կատեգորիա:1979 ֆիլմեր
Կուշչյովսկայայի շրջան
Ստեղծվել է 1924 թվականին։ Վարչական կենտրոնը Կուշչյովսկայա ստանիցան է ։
Աշխարհագրություն
Շրջանի տարածքի մակերեսը կազմում է 2372 կմ²։
Բնակչություն
2010 թվականի մարդահամարի արդյունքներով շրջանում բնակվում էր 70689 մարդ։ Բնակչության խտությունը կազմում էր 29,8 մարդ/կմ²։
Արտաքին հղումներ
Կատեգորիա:Կրասնոդարի երկրամասի շրջաններ
Ֆիլիպպա Գրեգորի
Ֆիլիպպա Գրեգորի (Philippa Gregory, ), անգլիացի պատմավիպասան, որն իր գրական ուղին սկսել է 1987 թվականին։ Նա առավել հայտնի է իր «Մեկ այլ աղջիկ Բոլեյններից» (2001) վեպով, որը 2002 թվականին արժանացել է Վիպասանների ասոցիացիայի մրցանակին ։ Այն երկու անգամ էկրանավորվել է։ AudioFile ամսագիրը Գրեգորիին անվանել է «բրիտանական պատմական ֆանտաստիկայի թագուհի» :
«Զարմիկների պատերազմը» վիպաշարքը
Պետք չէ շփոթել Կևին Ֆիլիպսի 1999 թվականի «Զարմիկների պատերազմը» գրքի հետ։
Ծանոթագրություններ
Կատեգորիա:Անգլիացի գրողներ Կատեգորիա:Էդինբուրգի համալսարանի շրջանավարտներ Կատեգորիա:Անգլիացի վիպասաններ Կատեգորիա:Անգլիացի կին վիպասաններ Կատեգորիա:20-րդ դարի անգլիացի վիպասաններ
Կուրգանինսկի շրջան
Կուրգանինսկի շրջան (Курганинский муниципальный район), մունիցիպալ շրջան Ռուսաստանի Դաշնության Կրասնոդարի երկրամասում։
Ստեղծվել է 1924 թվականին։ Վարչական կենտրոնը Կուրգանինսկ քաղաքն է ։
Աշխարհագրություն
Շրջանի տարածքի մակերեսը կազմում է 1590 կմ²։
Արտաքին հղումներ
Կատեգորիա:Կրասնոդարի երկրամասի շրջաններ
Լուզակ Սենտ Անդրե
Լուզակ Սենտ Անդրե (Louzac-Saint-André), համայնք Ֆրանսիայի Նոր Ակվիտանիա մարզի Շարանտ գավառում ։
Բնակչությունը 2008 թվականի դրությամբ կազմում է 1048 մարդ, բնակչության խտությունը` 104.38 մարդ/կմ²։ Բնակավայրը զբաղեցնում է 10.04 կմ² տարածք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Իրաքի ֆուտբոլի ազգային հավաքական
Իրաքի ֆուտբոլի ազգային հավաքականը (արաբ.՝ المنتخب العراقي لكرة القدم‎‎) ներկայացնում է Իրաքը ֆուտբոլի միջազգային մրցաշարերում և առանձին հանդիպումներում։ Կառավարվում է Իրաքի ֆուտբոլի ասոցիացիայի կողմից ։
Լուզակ Սենտ Անդրե
Տնտեսություն
2010 թվականին ուներ 657 աշխատունակ (15-64 տարեկան) բնակիչ, որոնցից ակտիվ էին 507-ը, իսկ ոչ ակտիվները` 150։ Ակտիվության ցուցանիշը կազմում է 77,2 %։ 507 աշխատունակ մարդկանցից աշխատել է 463 անձ (248 տղամարդ և 215 կին)։ Գործազուրկ են եղել 44 անձ (17 տղամարդ և 27 կին)։ 150 անաշխատունակներից 42-ը եղել են աշակերտներ կամ ուսանողներ, 59-ը` թոշակառուներ, իսկ 49-ը չեն աշխատել տարբեր պատճառներով ։
Իրաքի ֆուտբոլի ազգային հավաքական
Իրաքը Ասիայի ամենահաջողակ թիմերից է։ Նրանք հաղթել են Ասիայի գավաթը 1 անգամ (2007), նվաճել են Ասիական խաղերի 1 ոսկե մեդալ (1982) և 2 անգամ ճանաչվել են Ասիայի տարվա լավագույն հավաքական (2003, 2007)։ Նրանք նաև 1-ական անգամ մասնակցել են աշխարհի առաջնություններին (1986) և Կոնֆեդերացիաների գավաթին (2009), սակայն 2 առաջնություններում էլ խմբային փուլը չեն անցել։
Լուզակ Սենտ Անդրե
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Իրաքի ֆուտբոլի ազգային հավաքական
ՖԻՖԱ-ի դասակարգման աղյուսակում զբաղեցնում է 120-րդ հորիզոնականը՝ 2017 թվականի հունիսի 1-ի դրությամբ ։
Մայր Հայաստան (հուշարձան, Գյումրի)
Պատմություն
Գյումրիի «Հայաստան» արձանը հանդիսավոր կերպով բացվել է 1975 թ. մայիսի 9-ին Հայրենական մեծ պատերազմի 30-ամյակի առթիվ՝ հավերժացնելու պատերազմում մասնակցած բազմաթիվ գյումրեցիների հիշատակը։
Իր բնույթով հուշարձանը հանդիսանում է Երևանի Հաղթանակի հուշարձանի տարբերակը և ունի երկակի իմաստ։ Այն կոչված է ճարտարապետության և քանդակագործության մոնումենտալ միջոցներով մեծարել հաղթանակը, հավերժացնել ընկածների հիշատակը, ինչպես նաև գովերգել աշխատանքը ։
Հուշարձանի տվյալներ
Հուշարձանն կազմված է երկու մասից՝ 21մ բարձրությամբ պատվանդանից և 20 մբարձրությամբ արձանից բաղկացած ծավալատարածական կոմպոզիցիա։ Հուշարձանի հեղինակների՝ ԽՍՀՄ Գեղարվեստի ակադեմիայի իսկական անդամ, ԽՍՀՄ ժողովրդական նկարիչ, քանդակագործ Արա Սարգսյանի և վաստակավոր ճարտարապետ Ռաֆայել Եղոյանի համատեղ մտահաղացմամբ հուշարձանի երկու բաղկացուցիչ մասերը իրենց դիրքով և չափերով ներդաշնակվում են միմյանց հետ և ներկայանում են համակցված ամբողջությամբ։
Երկկողմանի քարե աստիճանները դրանց միջև սանդղաձև տեղաբաշխված ավազանների հետ, որոնք սկիզբ են առնում ընդարձակ դաշտից և հասնում մինչև հուշարձանի հիմքը, հաղորդում են ողջ կոմպոզիցիային հանդիսավորություն և նպաստում են դրա ընդհանուր ընկալմանը։
Մուգ գույնի տուֆից կառուցված պատվանդանը սրընթաց է։ Այն վեր է հառնում բարձր բլուրի վրա՝ միաձուլվելով երկնքին։ Այդ սրընթացությունն ավելի է ընգծվում շնորհիվ բոլոր ճակատների՝ ծավալային առումով ուղղահայաց մասնատման։
Կռած պղնձից պատրաստված հուշարձանը պատկերում է երիտասարդ կնոջ՝ հանդարտ էպիկական դիրքում։ Մի ձեռքում նա բռնել է Զվարթնոցի տաճարի խոյակը, որը խորհրդանշում է հայ ժողովրդի խաղաղ ստեղծագործումն ու հայ ճարտարապետության հանճարը, իսկ մյուս ձեռքում՝ արմավենու ճյուղ։ Հպարտ կանգնած կիսամերկ կնոջ կերպարն առանձնանում է դասական գեղեցկությամբ, հաճելի կեցվածքով, սիլուետով, հագուստի ծալքերի պլաստիկայով և ընկալվում է որպես գեղարվեստական ստեղծագործություն։
Բլրի լանջին՝ աստիճաններից դեպի ձախ՝ թեք կառուցված խուլ պատուհանների միջև տեղադրված է զարդարանքից զուրկ խաչքարատիպ սյուն՝ «1941-1945» գրությամբ։ Հուշարձանի դիմաց գտնվում է հավերժական կրակով անհայտ զիվորի գերեզմանն ու կողքին վեր բարձրացած սեղմված բռունցքը ։
Ծանոթագրություններ
Կատեգորիա:Շիրակի մարզի հուշարձաններ Կատեգորիա:Գյումրի Կատեգորիա:Արա Սարգսյանի քանդակներ
Ֆլեն Ավի
Ֆլեն Ավի (Flaignes-Havys), համայնք Ֆրանսիայի Շամպայն-Արդեն մարզի Արդեններ գավառում :
Բնակչությունը 2008 թվականի դրությամբ կազմում է 119 մարդ, բնակչության խտությունը` 8.69 մարդ/կմ²: Բնակավայրը զբաղեցնում է 13.7 կմ² տարածք:
Աշխարհագրություն
Գտնվում է Փարիզ քաղաքից 185 կմ հյուսիս-արևելք, Շալոն ան Շամպայն քաղաքից 100 կմ հյուսիս, Շառլվիլ Մեզիեր քաղաքից 24 կմ արևմուտք:
Բնակչություն
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 63 աշխատունակ (15-64 տարեկան) բնակիչ, որոնցից ակտիվ էին 48-ը, իսկ ոչ ակտիվները` 15: Ակտիվության ցուցանիշը կազմում է 76,2 %: 48 աշխատունակ մարդկանցից աշխատել է 42 անձ (22 տղամարդ և 20 կին): Գործազուրկ են եղել 6 անձ (3 տղամարդ և 3 կին): 15 անաշխատունակներից 4-ը եղել են աշակերտներ կամ ուսանողներ, 6-ը` թոշակառուներ, իսկ 5-ը չեն աշխատել տարբեր պատճառներով :
Ծանոթագրություններ
Կատեգորիա:Ֆրանսիայի բնակավայրեր
÷ (ալբոմ)
÷ (divide), անգլիացի հեղինակ-կատարող Էդ Շիրանի երրորդ ստուդիական ալբոմն է։ Թողարկվել է 2017 թվականի մարտի 17-ին Asylum Records և Atlantic Records ձայնագրման լեյբլների անվան տակ։ Castle on the Hill և Shape of You երգերը ալբոմի առաջատար սինգլներն են։
Ալբոմի դեբյուտը թիվ մեկն էր Միացյալ Թագավորության հիթ շքերթներում։ Ունենալով 672.000 միավոր վաճառք առաջին իսկ շաբաթվա ընթացքում՝ ալբոմը դարձավ Միացյալ Թագավորությունում երգարվեստի արական ներկայացուցիչների կողմից թողարկված ալբոմներից ամենաարագ վաճառվողը և երրորդ ամենաբարձր ցուցանիշ գրանցած ալբոմը Ադելի 25-ից և Oasis-ի Be Here Now ալբոմներից հետո։ Այն նաև գլխավորում էր 14 երկրների հիթ շքերթներ՝ ներառյալ ԱՄՆ-ի, Կանադայի և Ավստրալիայի հիթ շքերթները։
Նախադրյալներ
2015 թվականի դեկտեմբերի 13-ին Շիրանը հայտարարեց սոցիալական ցանցերում դադար տալու մասին՝ մեկնաբանելով, որ «տեսնում է աշխարհը էկրանի միջով և ոչ իր աչքերի» ։ Նա նաև հավաստիացրեց, որ ժամանակի մի մասը կծախսի իր երրորդ ալբոմի ստեղծման վրա, որը նա համարում էր «լավագույն բանը, որ արել է մինչ այժմ»։ Այս հայտարարությունից ուղիղ մեկ տարի հետո՝ 2016 թվականի դեկտեմբերի 13-ին, Շիրանը տարբեր սոցիալական հարթակներում հրապարակում էր դատարկ կապույտ նկարներ, ինչը փաստում էր Շիրանի անմիջական վերադարձը երաժշտական աշխարհ։ 2017 թվականի հունվարի մեկին Շիրանը պաշտոնապես ավարտեց իր «ընդմիջումը»՝ հայտարարելով, որ «նոր երաժշտությունը» կթողարկվի հունվարի վեցին ։ 2017 թվականի հունվարի 12-ին Շիրանը հայտնեց երգերի ցանկը և ալբոմի թողարկման ամսաթիվը։
Սինգլներ
Ալբոմի առաջատար Castle on the Hill և Shape of You սինգլները թողարկվեցին 2017 թվականի հունվարի 6-ին։ Մինչև ալբոմի թողարկումը Շիրանը հրապարակում էր սինգլների գործիքային տարբերակներից հատվածներ։ 2017 թվականի մարտի 17-ին Galway Girl-ը Շիրանի Թվիթթերի միջոցով հայտարարվեց ալբոմի երրորդ սինգլ։ 2017 թվականի փետրվարի 17-ին թողարկվեց How Would You Feel (Paean)-ը՝ որպես գովազդային սինգլ։
Գրանցած հաջողություններ
Ալբոմի թողարկման առաջին օրը Միացյալ Թագավորությունում վաճառվել է 232.000 օրինակ՝ ավելի շատ, քան Շիրանի նախորդ՝ x ալբոմն առաջին շաբաթվա ընթացքում ։ UK Singles Chart-ում ալբոմը ռեկորդ է սահմանել մի շաբաթում ամենաշատ թոփ տաս երգերն ունենալու շնորհիվ, քանի որ թոփ տասնյակի ինը հորիզոնականները զբաղեցրել էին հենց ÷ ալբոմի երգերը։ Ալբոմի բոլոր 16 երգերը նաև հայտնվել էին թոփ քսան երգերի շարքում։ 451.000 ալբոմին համարժեք միավորներով ÷-ը մուտք գործեց Billboard 200-ի առաջին հորիզոնական։
Ներքին Յաշթխվա
Ներքին Յաշթխվա ( վրաց.` ქვემო იაშთხვა), գյուղ Աբխազիայի Սուխումի շրջանում, Սուխումից 2 կմ հյուսիս։ Գտնվում է ծովի մակարդակից 100 մ բարձրության վրա։
Բնակչությունը
1959 թվականի տվյալներով, գյուղում բնակվում էր 1328 մարդ ` վրացիներ, հայեր, աբխազներ, հույներ և ռուսներ, իսկ 1989 թվականին, գյուղն ուներ արդեն 3022 բնակիչ, նույնպես բազմազգ։
Բնակիչներն զբաղվում են ծխախոտի մշակությամբ, այգեգործությամբ, մեղվաբուծությամբ և թռչնաբուծությամբ։ Գյուղն ուներ հայկական միջնակարգ դպրոց, ակումբ, գրադարան և բուժկայան։
Գյուղը հիմնադրվել է 1890 թվականին։ Հայերը եկել են Ախալքալաքից, Ախալցխայից և Ջավախքի այլ գյուղերից` 1949 թվականին։
Ծանոթագրություններ
Կատեգորիա:Աբխազիայի գյուղեր Կատեգորիա:Աբխազիայի հայաբնակ գյուղեր
Լույսի միջազգային տարի
2015 թվականը հռչակվել է որպես Լույսի և լուսային տեխնոլոգիաների միջազգային տարի (ԼՄՏ-2015, International Year of Light and Light-based Technologies – IYL 2015) միացյալ ազգերի կազմակերպության (ՄԱԿ) կողմից։ Այս քայլով ՄԱԿ-ը կարևորում է լուսային տեխնոլոգիաների որոշիչ ներդրումը ժամանակակից հասարակության կայուն զարգացման համար։ Հռչակված միջոցառման հիմնական նպատակն է լայն հանրությանը ներկայացնել լուսային տեխնոլոգիաների նվաճումներն ու ընդգծել դրանց կարևորությունը, խթանել դրանց հետագա զարգացումն ու երիտասարդների ներգրավվածությունը գիտատեխնիկական մշակումներին։
Կազմակերպումը
ԼՄՏ-2015-ը խրախուսվել է մի շարք միջազգային գիտական միությունների և գիտության միջազգային խորհրդի կողմից։ ԼՄՏ-2015-ը ղեկավարվում է Միջազգային կոմիտեի, ՅՈՒՆԵՍԿՕ-ի և Տեսական ֆիզիկայի միջազգային Աբդուս Սալամ կենտրոնի կողմից։ Միջոցառումը ֆինանսավորվում է հետևյալ կազմակերպությունների կողմից՝
ԼՄՏ-2015 Հայաստանյան միջոցառումների ցանկ
ԼՄՏ-2015 շրջանակներում Հայաստանի Հանրապետությունում նախատեսվում են իրականացնել մի շարք միջոցառումներ, մասնավորապես կլինեն լուսային փորձերի հանրային ցուցադրություններ, գիտաժողովների և ամառային դպրոցների կազմակերպում, և այլն։ Ներկայումս միջոցառումների ցանկը հաստատվում է ՀՀ Գիտությունների ազգային ակադեմիայի և Ֆիզիկական հետազոտությունների ինստիտուտի կողմից։
Հղումներ
Կատեգորիա:ՄԱԿ Կատեգորիա:2015
Բերյոզովկա (Լուժենգայի վտակ)
Բերյոզովկա (Берёзовка), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Լուժենգա գետի աջ ափում՝ 81 կմ հեռավորության վրա։ Գետի երկարությունը 10 կմ է։